कंपकंपाती ठंड में सफाईकर्मियों को चाय पिलाने निकल जाते हैं ये डॉक्टर
कंपकंपाती ठंड के बीच जब लोग सुबह-सुबह रजाई से बाहर निकलने में कतराते हैं, उसी वक्त शहर के एक डॉक्टर सड़कों पर सफाई करने वालों को चाय पिलाने निकल जाते हैं। वे उनसे हाल-चाल पूछते हैं और आगे बढ़ जाते हैं। यह सिलसिला किसी एक दिन नहीं बल्कि रोजाना चलता है। उनकी यह पहल देखकर मार्निंग वॉक पर आने वाले अन्य लोग भी प्रभावित होते हैं।
शहर के न्यूरो सर्जन डॉ. दीपक कुलकर्णी 7 से 8 डिग्री तापमान में कड़ाके की सर्दी की चिंता किए बगैर यह सेवाकार्य कर रहे हैं। वे रोजाना सुबह 5.30 बजे उठते हैं। फिर खुद चाय बनाते हैं। उसे बड़े से थर्मस में भरते हैं और फिर घर से मार्गिंग वॉक पर निकल पड़ते हैं। साथ में वह डिस्पोजल भी लेकर जाते हैं।
रास्ते में जो भी सफाईकर्मी दिखता है उसे डिस्पोजल में चाय भरकर देते हैं। पिछले तीन साल से वे हर सर्दी में ऐसा कर रहे हैं। वे कहते हैं कि यह पल उन्हें अजीब-सी खुशी देता है। एक दिन भी अगर किसी वजह से गैप होता है तो दिनभर कुछ कमी-सी महसूस होती है।
प|ी ने दी प्रेरणा तो शुरू हुआ सिलसिला
वे बताते हैं कि कुछ साल पहले मैं प|ी ज्योति के साथ कार में कहीं से आ रहा था। हमने रास्ते में देखा कि बुजुर्ग महिलाएं तक कंपकंपाती सर्दी में सड़क पर सफाई कर रही हैं। वे पूरी ईमानदारी से ड्यूटी निभा रही हैं। इस पर प|ी ने कहा कि आप कम से कम इन्हें रोजाना एक कप चाय तो पिला ही सकते हैं। शुरू में मुझे यह सुनकर अटपटा लगा, लेकिन अगले ही दिन से मैंने इस पर अमल शुरू कर दिया। डॉ. कुलकर्णी कहते हैं कि पहले ही दिन इतनी सुखद अनुभूति हुई कि अब मेरे लिए दिनचर्या का हिस्सा बन गया है। कभी बीमार होता हूं या कोई जरूरी काम होता है तो ऐसा लगता है कि मानो कुछ छूट गया है। अब तो ऐसा लगता है कि सड़कों पर कंपकंपाती ठंड में सफाई करने वाले ज्यादा से ज्यादा लोगों को चाय पिलाकर उन्हें थोड़ा-सा सुकून दे सकूं। वे कहते हैं कि यह काम बहुत बड़ा नहीं है, लेकिन इससे मिलने वाला सुकून बहुत बड़ा और गहरा है।
hin_Deva hin_Deva hin_Deva hin_Deva hin_Deva hin_Deva